কলকাতা মেট্রো
২২ নভেম্বর ১৯৯২ তারিখে দমদম-বেলগাছিয়া অংশটিকে বন্ধ করে দেওয়া হয়। কারণ এই বিচ্ছিন্ন ক্ষুদ্র অংশটি খুব একটা জনপ্রিয়তা পায়নি। টালিগঞ্জ অবধি সম্প্রসারণের দীর্ঘ আট বছর পরে ১৩ অগস্ট ১৯৯৪ তারিখে দমদম-বেলগাছিয়া শাখাটিকে ১.৬২ কিলোমিটার সম্প্রসারিত করে শ্যামবাজার অবধি নিয়ে আসা হয়। সেই বছরের ২ অক্টোবর তারিখে ০.৭১ কিলোমিটার এসপ্ল্যানেড-চাঁদনি চক শাখাটি চালু হয়। শ্যামবাজার-শোভাবাজার-গিরিশ পার্ক (১.৯৩ কিলোমিটার) ও চাঁদনি চক-সেন্ট্রাল (০.৬০ কিলোমিটার) শাখাদুটি চালু হয় ১৫ ফেব্রুয়ারি ১৯৯৫ তারিখে। গিরিশ পার্ক থেকে সেন্ট্রালের মধ্যবর্তী ১.৮০ কিলোমিটার পথ সম্পূর্ণ হয় ২৭ সেপ্টেম্বর ১৯৯৫ তারিখে। এর ফলে বর্তমান মেট্রোলাইনটির কাজ সম্পূর্ণ হয়।
শিলিগুড়ি জংশন রেলওয়ে স্টেশন
১৯৪৭ সালের আগে শিলিগুড়ি জংশন ছিল এই এলাকার প্রধান রেল স্টেশন। কিন্তু ১৯৪৭ সালে দেশাগের পর শিলিগুড়ি জংশন থেকে কলকাতার ব্রডগেজ রেল পথের যোগাযোগ বিচ্ছিন হয়। এই রেল পথ পূর্ব পাকিস্তান এর মধ্যে চলে যায়।সেই সয় নিউ জলপাইগুড়ি স্টেশন এর সঙ্গে তিনটি মিটার গেজ রেল পথ যুক্ত ছিল। এই তিনটি রেল পথ যুক্ত ছিল কৃষ্ণানগঞ্জ, বারসোই ও হলদিবাড়ির সঙ্গে। ১৯৬০ সাল পর্যন্ত এই স্টেশন থেকে পার্শ্ববর্তী এলাকায় রেল পরিসেবা দেওয়া হত। ১৯৬১ সালে কলকাতার সঙ্গে ব্রডগেজ রেল পথ চালু হয় এবং ওই বছরই চালু হয় নিউ জলপাইগুড়ি জংশন রেলওয়ে স্টেশন।